《乞食新兴道中》
明代·释今回

两日舟行半日程，万峰谷里一溪明。浅流力尽篙工役，长路心孤旅梦生。

檐燕语当为客日，塞鸿飞动故山情。何堪蓬转惭生计，犹笑逢人识姓名。

作者简介：今回，字更涉。东莞人。侍郎王应华仲子，原名鸿暹，字方之。诸生。其父与天然禅师为法喜之交，回少闻道妙。清圣祖康熙四年（一六六五），在雷峰落发受具，执侍左右，随师住丹霞，寻升记室。一日过溪，褰裳就涉，至中流遇江水暴涨，漂没巉石之下。清光绪《广州府志》卷一四一有传。